פרוספר בר שישת
לאות ולעדות כי רב־סמל ראשון פרוספר ברשישת גילה אומץ לב הראוי לשמש מופת רס״ר פרוספר ברשישת תרם בעבודתו המסורה לפיענוח עבירות רבות בתיקי חקירה פליליים. במגוון תפקידים אותם מילא בחקירה. מודיעין וניהול חקירות מסובכות ומסועפות. במהלך שירותו הממושך. המסור והאחראי, הפגין תושייה ואומץ לב הראוי למופת. בתאריך 1.3.1982, מנע התאבדותו של פורץ. תוך סיכון חייו. באירוע זה נפגע ברגלו. בתאריך 9.5.1982, הביא למעצרו של עצור נמלט. במהלך המאבק עם העצור נפצע שוב, ולמרות פציעתו, מנע בריחתו של העצור. במעשיו הנ״ל ובמעשים רבים אחרים, משמש דוגמה לחבריו לשירות מסור, נאמן ויעיל. על כך מוענק לו עיטור המופת אריה איבצן, רב ניצב המפכ"ל כ"א באייר תשמ"ד 23 במאי 1984